Megélhetési költésgek alapján a svájci városok a világ legdrágább helyei – írja az Alapblog a Numbeo felmérése alapján. A magyar városok közül Budapest, Debrecen és Szeged fért fel a listára: a 274., a 305. és a 311. helyre. A főváros Vlagyivosztokot előzi eggyel a rangsorban, előtte pedig egy equadori város, Guayaquil szerepel.

A rangsort a következő szempontok befolyásolták:

az adott város bérleti díjai New Yorkhoz képest,

az élelmiszerek, az éttermek, a szállítási költségek és a közműszolgáltatások árszintje,

az éttermek és bárok kínálatában szereplő ételek és italok árai New Yorkhoz viszonyítva,

az átlagbér az adott városban.

A lista elején Zürich, Bázel, Lausanne, Genf és Bern áll ezeket a svájci városokat négy norvég város követi, közéjük ékelődik be az izlandi Reykjavik. New York a 11, San Francisco, majd az alaszkai Anchorage követi. Az utolsó 25 helyen néhány Pakisztáni város kivételével kizárólag indiai városok helyezkednek el.

Néhány város, zárójelben a rangsorban lévő helyezéssel:

Washington (17.)

Tokió (18.)

Párizs (24.)

London (28.)

Róma (114.)

Bécs (166.)

Berlin (177.)

Barcelona (202.)

Madrid (206.)

Athén (209.)

Ljubljana (215.)

Zágráb (233.)

Prága (244.)

Pozsony (248.)

Moszkva (251.)

Peking (261.)

Shenzen (268.)

Varsó (270.)

Budapest (274.)

Debrecen (305.)

Belgrád (308.)

Szeged (311.)

Isztambul (325.)

Buenos Aires (367.)

Kairó (393.)

A teljes listát itt lehet megtekinteni.

(Borítókép: Budapesti látképen a Lánchíd és az Országház épülete. Fotó: Nagy Attila Károly / Index)